Halloween på Kulturgrunden
2023-10-27 16:00 - 20:00 (Europe/Paris) | Kulturgrunden, Tingvej 16, Hornslet, 8543, Danmark
Sæt kryds i kalenderen d. 27 oktober, hvor Kulturgrunden i samarbejde med Handelsstandsforeningen afholder Halloween.
Det bliver en aften fuld af (u)hygge med underholdning, græskarsuppe over bål, hjemmelavede lygtemænd… og alt det andet, der hører til Halloween!​
Vi ses til en eftermiddag i hinandens selskab
Psst!… Præmier er på højkant til de bedst udklædte børn!

Madspildsbilen
2023-10-31 10:45, 2023-11-07 10:45, 2023-11-14 10:45, 2023-11-28 10:45 | Kulturgrundens hus, Tingvej 18, Hornslet, 8543, Danmark
Madspildsbilen på Kulturgrunden hver tirsdag

Foredrag: I kløerne på Gestapo
2023-11-07 19:00 - 21:00
Kom til foredrag ved historiker Simon Ryvang True og hør om det berygtede tyske Gestapos arbejde på og omkring Djursland.
Bestialske afhøringer, vild flugt og ubegribeligt mod. Det er nogle af emnerne i dette foredrag om det tyske sikkerhedspoliti og modstandsbevægelsen. Det er museumsinspektør Simon Ryvang True, der dykker ned i historien om Gestapos arbejde og de brutale konsekvenser, det fik for modstandsbevægelsen på Djursland og omkring under 2. verdenskrig.
Foredraget giver et spændende perspektiv på historien om modstandsbevægelsen og Gestapos kamp mod den. Fra Gestapos hovedkvarter i Aarhus førtes en indædt kamp imod modstandsbevægelsen i det øst- og midtjyske.
Anstrengelserne resulterede blandt andet i anholdelsen af Hvidstengruppen, Hornsletgruppen og Langåsabotørerne, der ellers havde haft stor succes med deres aktioner.
Foredraget er en del af projektet “Museet tæt på dig”, som er støttet af ELRO Fonden. Arrangeret i samarbejde mellem Syddjurs Bibliotek, Museum Østjylland, Kom-Bi og Kulturgrunden.
Der serveres kaffe og kage undervejs.
Billet koster 50 kr og købes via Kom-Bi’s hjemmeside her.

Børnekulturnat med udendørs biograf
2023-11-10 17:00 - 22:00 | Kulturgrunden, Tingvej 16, Hornslet, 8543, Danmark
En kulturnat i børnenes tegn med gode film og gratis popcorn på programmet.
Kulturgrundens græsareal transformeres til en udendørs biograf, hvor de mindste kan blive underholdt og få sig en spændende aften.
​

KLASSEBILLEDET
2023-11-22 19:30 - 21:00 | Kom-Bi, Nyvej 3, Hornslet, 8543, Danmark
Med nærvær, humor og god musik tager Mikkel Schrøder os med ned ad mindernes landevej i en underholdende og musikalsk forestilling.
Det begynder med invitation til en klasse-reunion for årgang 91, og derfor også en rejse tilbage til dén tid, hvor bajere var noget, man drak fra en pose i en hæk, hvor fester endte med opkast, og hvor forelskelsen ramte lige så ofte som de nye afsnit af ”The Cosby show” på TV.
Vi har alle været der, og husker tiden, som var den i går. Tiden med vennerne, glæderne, bekymringerne … En ny verden, der blev opdaget!
Men hvor blev vennerne af? Hvad havde livet til dem?
Klassebilledet er en underholdende karikaturtegning af alle disse skæbner – eksempelvis Mogens, der ville i Jægerkorpset, men endte i Hjemmeværnet, eller Helse-Else – med held i urter og uheld i kærlighed.
Mikkel Schrøder taler og synger om skæbnerne og tegner nogle fantastiske, humoristiske og kærlige portrætter.
Klassebilledet spiller i Kom-Bi kl. 19:30 og varer 90 minutter inkl. pause.
Forestillingen koster 55 kr for unge under 25 år, 145 kr. for medlemmer og 195 kr i løssalg. Billetter købes her.
Har du funktionsnedsættelse, der kræver en særlig placering i salen, så kontakt billet@syddjursteaterforening.dk
Klassebilledet er produceret af MBM Productions, instrueret af Peter Schrøder og med tekst og musik af Mikkel Schrøder og Vase & Fuglsang.

Julehygge 1.søndag i advent
2023-12-03 10:00 - 12:00 | Hornslet kulturhus, Hornslet, 8543, Danmark
Denne adventssøndag kan store og små komme til julehygge på Kulturgrunden!
Der er ponyridning med Rosenholm Rideklub foran rådhuset – det koster kun 30 kr. pr. tur!
På Kulturgrunden varmer vi os med bål, pebernødder og halmballer, der både kan bruges til at sidde på og at kravle i.
Arrangementet er gratis og uden tilmelding. Vi glæder os til at se jer

Julefilm-2.søndag i advent på Kulturgrunden
2023-12-10 12:30 - 16:00
Den 2. adventssøndag kan du og dine børn komme gratis i biografen og se julefilm for børn!

Der vises bl.a. Rita og Krokodille: Jul, Cirkeline: Klodsmus og andre søde og sjove film.

Der vises film kl. 12.30 og igen kl. 14.00.

Arrangementet er gratis MEN tilmelding er nødvendig. Læs mere om arrangementet og køb din billet på www.kom-bi.dk eller følg linket her i begivenheden. Vi glæder os til at se jer!

Julehygge-3.søndag i advent på Kulturgrunden
2023-12-17 14:00 - 16:00 | Hornslet kulturhus, Hornslet, 8543, Danmark
Denne 3. søndag i advent synger vi julen ind, mens vi spiser æbleskiver og drikker gløgg.
Der er både voksen- og børnegløgg, og selvfølgelig masser af godt humør og julestemning.

Arrangementet er gratis, uden tilmelding og alle er velkomne. Vi glæder os til at se jer!

Krea-stue og bogbyt i det lille Kulturhus
2024-01-02 15:00 - 17:00 | Hornslet kulturhus, Hornslet, 8543, Danmark
Åben krea-stue for alle hver tirsdag fra 15-17.00 i det lille kulturhus, Tingvej 18 i Hornslet. Iben Holm-Laursen medbringer spændende genbrugsmaterialer, som vi giver nyt liv i en kreativ proces.
Medbring også dine gamle læste bøger og byt dem ud med nogle nye spændende i Kulturhusets nye bogbytte biks!

Nytårs Blues Jam de Luxe m. Ole Frimer
2024-01-06 20:00 - 23:00 | Kom-Bi, Nyvej 3, Hornslet, 8543, Danmark
Kulturgrunden inviterer til Nytårs Blues Jam De Luxe d. 6. januar 2024 med Ole Frimer som kompetent jamvært.
Ole Frimer er uden tvivl én af de mest erfarne blues jamværter i Danmark, da han har været med på musikscenen i fem årtier.
En fortid i Blue Junction og et tæt duo-samarbejde med nu afdøde Peter Thorup har været blot et par af højdepunkterne i en lang musikalsk karriere.
Musikalsk interesserede vil vide, at Ole Frimer har været meget aktiv på pladefronten i en årrække og også har bevæget sig udenfor den traditionelle bluesgenre med en musikalsk stil, der nok er blå men også rummer elementer fra rock, jazz og fusion.
Kl. 18.00-20.00 kan man bestille en lækker anretning fra Madkompaniet til 150,- kr.
Entré billet til musikken: 50,- kr.

Madspildsbilen
2024-01-09 10:30 - 11:00, 2024-01-16 10:30 - 11:00, 2024-01-23 10:30 - 11:00, 2024-01-30 10:30 - 11:00, 2024-02-06 10:30 - 11:00, 2024-02-13 10:30 - 11:00, 2024-02-20 10:30 - 11:00, 2024-02-27 10:30 - 11:00 and 2 more dates | Kulturgrundens hus, Tingvej 18, Hornslet, 8543, Danmark
Madspildsbilen på Kulturgrunden hvor der uddeles grønt og frugt.
Hver tirsdag

Fernisering- På bunden af koppen. Af Nicolai Hvidberg
2024-02-03 13:00 - 15:00 | Hornslet kulturhus, Hornslet, 8543, Danmark
Udstilling, signering og livetegning
Udstillingen er baseret på Nicolai’s bog På bunden af Koppen, der er en Begsort biografisk tegneserie der forklarer, hvorfor morgenkaffen er så vigtig. Kaffedrikkere og kunstneres svar på Bennys badekar.
“På bunden af koppen” er skabt intuitivt i løbet af oktober 2022. Ingen skitser, blot en pensel, noget papir og underlagt et dogme om tid. Nicolai lavede to sider om dagen og måtte ikke bruge over tre timer på det. Holdt helt i Inktobers kreative ånd, den særlige tegneudfordring som Jake Parker har opfundet.
Udstillingen finder sted på Hornsletkulturgrund og illustrator og tegneserieskaber Nicolai Hvidberg vil være til stede ved åbningen af udstillingen hvor der vil være mulighed for at købe og få signeret et eksemplar af bogen.

Nicolai er en uddannet illustrator fra Designskolen Kolding, hvorfra han dimitterede i 2009. Han besidder færdigheder som grafiker, kunstmaler og tegneserieskaber. Han har gjort sig bemærket med værker som “En Valravn i maj” og “Holger,” en bog dedikeret til Holger Danske. Dette projekt tog sin begyndelse på hans teenageværelse som en hyldest til hans idol, Peter Madsen.
Nicolai er alsidig i sit kunstneriske udtryk og skaber alt lige fra plakater, tegninger til tidsskrifter, tegneserier, pladeomslag, portrættegninger, karakterdesign til storyboards, vægmalerier, performancekunst, reklameannoncer, visuel identitet, T-shirt-design og logoer.
Vi ses! “På bunden af koppen”.

Blues Jam med Ole Frimer
2024-02-03 20:00 - 23:00 | Kom-Bi, Nyvej 3, Hornslet, 8543, Danmark
Kulturgrunden inviterer til Blues Jam d. 3. februar 2024 med Ole Frimer som kompetent jamvært.
Ole Frimer er uden tvivl én af de mest erfarne blues jamværter i Danmark, da han har været med på musikscenen i fem årtier.
En fortid i Blue Junction og et tæt duo-samarbejde med nu afdøde Peter Thorup har været blot et par af højdepunkterne i en lang musikalsk karriere.
Musikalsk interesserede vil vide, at Ole Frimer har været meget aktiv på pladefronten i en årrække og også har bevæget sig udenfor den traditionelle bluesgenre med en musikalsk stil, der nok er blå men også rummer elementer fra rock, jazz og fusion.
Kl. 18.00-20.00 kan man bestille en lækker anretning fra Madkompaniet til 150,- kr.
Entré billet til musikken: 50,- kr.
Foto: John Blæsbjerg

Alt er sort/hvidt. Søndagsmatine m koncert og live grafik
2024-02-04 13:00 - 14:00 | Kom-Bi, Nyvej 3, Hornslet, 8543, Danmark
En live art performance koncert med kunstneren Pernille Bossow og sangskriver Christina Strandholdt.
Pernille vil lave inproviserede værker med oliemaling på opsatte plexiglasplader til Christinas musikoptræden. Pernilles malerier vil blive forstørret op på det store biograflærred. Christina vil komponere nye musikstykker til arrangementet, som tager udgangspunkt i klaveret.
Pernille Bossow arbejder primært med linoleumsnit, collografi og serigrafi, men har en stor interesse for de fleste håndværk, der relaterer sig til papir. Sideløbende med Pernilles egen kreative praksis, holder hun workshops og underviser på Djursland Folkehøjskole.
Christina Strandholdt er sangskriver og har udgivet et album i 2021 og en EP i 2022, som begge har modtaget anbefalinger og gode anmeldelser. Musikken er præget af en blanding mellem elektroniske og akustiske lydbilleder, som bindes sammen af eksistentielle sangtekster.
I forbindelse med udgivelsen af Christinas debutalbum ’Lucky One’ lavede vi sammen en musikvideo til debutsinglen ’Angel Skin’, støttet af DPA Musik. En animeret video bestående af over 200 unikke linoleumstryk, også kaldet en linomation, som ikke er lavet før. Samarbejdet mundede ud i en fælles udstilling på Maltfabrikken omkring arbejdsprocessen bag musikvideoen.
GAFFA om Angel Skin: ”smuk… har en kant og nerve, som gør det så absolut lytteværdigt”.
Kom og oplev en unik og uforudsigelig koncertoplevelse, som bliver til i øjeblikket.

Gavlmaleri på T.20
2024-02-22 08:00 - 17:00
Gavlmaleri på T.20 med 6. klasser fra Hornslet skole og kunstner Malene Kløve.

Fernisering med Peter Odderskær
2024-03-02 14:00 - 15:00 | Kulturgrundens hus, Tingvej 18, Hornslet, 8543, Danmark
”Blomster i fokus”
Om fotografen:
Peter har en baggrund som biolog og har foto og musik som hobbyer. Han er inspireret af fotografiets muligheder for at indfange lys, former og farver i nuet, fange øjeblikkets stemninger og indtryk af blomstermotiver.
Peter eksperimenterer med fotografiet og det grafiske udtryk i en blanding af det abstrakte og det genkendelige.
Hans billeder bliver printet i et begrænset oplag på max 20 på en Epson Surecolor P7000 printer med 11 farver på højkvalitets kunstpapir (Epson Enhanced Matte 189g/m2) og har en farveægthed på min. 50 år. Alle billeder er navngivne, håndsignerede og nummererede, og der medfølger et certifikat for ægthed.

Blues jam med Ole Frimer
2024-03-02 20:00 - 23:00 | Kom-Bi, Nyvej 3, Hornslet, 8543, Danmark
Kulturgrunden inviterer til Blues Jam De Luxe d. 2. marts 2024 med Ole Frimer som kompetent jamvært.
Ole Frimer er uden tvivl én af de mest erfarne blues jamværter i Danmark, da han har været med på musikscenen i fem årtier.
En fortid i Blue Junction og et tæt duo-samarbejde med nu afdøde Peter Thorup har været blot et par af højdepunkterne i en lang musikalsk karriere.
Musikalsk interesserede vil vide, at Ole Frimer har været meget aktiv på pladefronten i en årrække og også har bevæget sig udenfor den traditionelle bluesgenre med en musikalsk stil, der nok er blå men også rummer elementer fra rock, jazz og fusion.
Kl. 18.00-20.00 kan man bestille en lækker anretning fra Madkompaniet til 150,- kr.
Entré billet til musikken: 50,- kr.
Foto: John Blæsbjerg

Børneteater Tillys hemmelighed af Teatro Rio Del SOl
2024-03-09 10:30 - 11:30 | Kom-Bi, Nyvej 3, Hornslet, 8543, Danmark
OM FORESTILLINGEN TILLYS HEMMELIGHED
Når dagen gryr, åbner blomsterne sig og de små dyr kommer frem. Græshoppen Toby fortæller historien om sit forunderlige venskab med et lille æg, der drømmer om at kunne flyve. Men Tilly gemmer på en hemmelighed. Og kan et venskab holde til, at den ene hele tiden forandrer sig? Deres venskab overlever, fordi Tilly holder sit løfte om stadig at forblive den samme, selv om hun hele tiden forandrer sig. Så vil hun kunne gå, men hun vil også få noget, der opfylder den drøm, hun altid har haft.
En krible-krable-fortælling for de mindste med dukker, musik, dufte, bevægelser og hele naturens magi. Stykket lægger op til at forældre og børn kan lege videre derhjemme. Og så lærer man endda samtidig noget om metamorfose. Der er små krible krable dyr at kigge på, selv den grumme dræbersnegl, der føler sig mobbet på grund af dens voldsomme appetit, og der er genkendelige lege som tag fat og gemmeleg. Der er blomster at dufte til og – hvem ved? Måske en sommerfugl at flyve med. En historie om natur og venskab for de mindste.

Billetter via Kom-Bi’s hjemmeside
Pris: 30,- kr. f. børn og 70,- kr. f. voksne
Aldersgruppe: 2-6 årige
